SET ปิดบวก 5 จุด รับ Fund Flow ไหลเข้าต่อเนื่อง แนะจับตาผลประชุมกนง.พรุ่งนี้
SET ปิดบวก 5 จุด รับ Fund Flow ไหลเข้าต่อเนื่อง แนะจับตาผลประชุมกนง.พรุ่งนี้ โดยดัชนีปิดตลาดวันนี้ ที่ระดับ 1,721.33 จุด บวก 5.33 จุด หรือ 0.31% มูลค่าการซื้อขาย 6.51 หมื่นล้านบาท
25 มิ.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,721.33 จุด บวก 5.33 จุด หรือ 0.31% มูลค่าการซื้อขาย 6.51 หมื่นล้านบาท 
10 หุ้นดันดัชนีวันนี้

ด้าน นายณัฐชาต เมฆมาสิน ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.ทรีนีตี้ เปิดเผยว่า ตลาดหุ้นไทยวันนี้ปรับตัวขึ้นสวนทางตลาดหุ้นในภูมิภาคเอเชียที่ต่างปรับตัวลงกัน โดยตลาดบ้านเราคาดว่าจะรับกระแสเงินทุนไหลเข้าอย่างต่อเนื่องทั้งในตลาดหุ้น และตลาดตราสารหนี้
ทั้งนี้ กระแสเงินทุนที่ไหลเข้าในตลาดทุนไทยอย่างต่อเนื่องนั้น มาจากส่วนต่างของอัตราดอกเบี้ยไทยและสหรัฐฯที่ยังมีส่วนต่างที่ค่อนข้างมาก  แม้ว่าอัตราผลตอบแทนพันธบัตรไทยจะลดลง แต่ลดลงเพียงเล็กน้อยเมื่อเทียบกับอัตราผลตอบแทนพันธบัตรสหรัฐฯที่ปรับตัวลดลงมาก ทำให้มีกระแสเงินที่เรียกว่า Hot money ไหลเข้ามาในประเทศไทยช่วงนี้
แนวโน้มการลงทุนในวันพรุ่งนี้ (26 มิ.ย.) นายณัฐชาต คาดว่า ดัชนีฯจะแกว่งผันผวนก่อนการประชุมคณะกรรมการนโยบายการเงิน (กนง.) ในวันพรุ่งนี้ (26 มิ.ย.62) ซึ่งเป็นปัจจัยที่ต้องติดตาม เพราะจะต้องดูว่าจะมีการส่งสัญญาณจากทางกนง.เกี่ยวกับนโยบายการเงินออกมาเป็นอย่างไร หากกนง.ยังคงใช้นโยบายการเงินตามเดิมและยังคงอัตราดอกเบี้ยไว้เท่าเดิม ก็จะยังเป็นปัจจัยหนุนให้ระแสเงินทุนไหลเข้าต่อ แต่หากกนง.ส่งสัญญาณผ่อนคลายทางการเงินเพิ่มขึ้น อาจทำให้กระแสเงินทุนชะลอการไหลเข้าได้
พร้อมให้แนวต้าน 1,740 จุด แนวรับ 1,710 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
AOT     มูลค่าการซื้อขาย 3,182.10 ล้านบาท ปิดที่  75.00 บาท ลดลง  0.50 บาท
PTT     มูลค่าการซื้อขาย 3,106.25 ล้านบาท ปิดที่  48.75 บาท ลดลง  0.25 บาท
CPALL   มูลค่าการซื้อขาย 3,086.71 ล้านบาท ปิดที่  85.25 บาท เพิ่มขึ้น 0.25 บาท
WHA     มูลค่าการซื้อขาย 1,477.23 ล้านบาท ปิดที่   4.76 บาท ราคาไม่เปลี่ยนแปลง
BDMS    มูลค่าการซื้อขาย 1,463.82 ล้านบาท ปิดที่  25.75 บาท เพิ่มขึ้น 0.25 บาท
 
ตลาดหุ้นเอเชีย
